b'\n_START_ARTICLE_\nAntiprizma\n_START_SECTION_\nUniformna antiprizma\n_START_PARAGRAPH_\nUniformna antiprizma ima razen osnovnih ploskev \xc5\xa1e 2n enakostrani\xc4\x8dnih trikotnikov kot stranske ploskve. Kot razred tvorijo antiprizme neskon\xc4\x8dno skupino ogli\xc5\xa1\xc4\x8dno uniformnih poliedrov, prav tako kot uniformne prizme. Za n\xc2\xa0=\xc2\xa02 se dobi degenerirani primer pravilnega tetraedra. Za n\xc2\xa0=\xc2\xa03 pa nedegeneriran pravilni oktaeder._NEWLINE_Dualni poliedri antiprizme so trapezoedri (antidipiramide ali deltoedri). Njihov obstoj je prvi obravnaval in tudi skoval ime nem\xc5\xa1ki astrolog, astronom in matematik Johannes Kepler (1571\xe2\x80\x931630).\n_START_SECTION_\nSimetrija\n_START_PARAGRAPH_\nGrupa simetrije pravokotne n-stranske antiprizme s pravilnima osnovnima ploskvama in enakokrakimi stranskimi ploskvami je Dnd reda 4n, razen v primeru tetraedra, ki pa ima vi\xc5\xa1jo grupo simetrije Td reda 24. Ta grupa simetrije ima tri razli\xc4\x8dice D2d kot podgrupe. Isto velja tudi za oktaeder, ki pa ima simetrijsko grupo O\xe2\x82\x95 reda 48, ki pa ima \xc5\xa1tiri oblike D3d kot podgrupe._NEWLINE_Grupa simetrije vsebuje sredi\xc5\xa1\xc4\x8dno simetrijo samo, \xc4\x8de in samo, \xc4\x8de je n lih._NEWLINE_Grupa vrtenj je D\xe2\x82\x99 reda 2n, razen za tetraeder, ki pa ima vi\xc5\xa1jo grupo vrtenj T reda 12, ki pa ima tri oblike D\xe2\x82\x82 podgrup. To velja tudi za oktaeder, ki ima vi\xc5\xa1jo grupo vrtenja O reda 24, ki pa ima \xc5\xa1tiri verzije D\xe2\x82\x83 kot podgrupe.'